《承制送日本使臣还国》
明代·钱宰

日本扶桑接大瀛，进来画扇妙丹青。欲穷沧海归王会，先溯南丹入帝京。

玉帛喜瞻周礼乐，衣冠已识汉仪刑。九重垂拱开皇极，天下同文万国宁。

作者简介：（1299—1394）元明间浙江会稽人，字子予，一字伯钧。元至正间中甲科，时称宿儒。洪武初征修礼、乐书，授国子助教，进博士。后命订正蔡氏《书传》，书成赐归。有《临安集》。